Limpa

Limpa ialah organ yang terdapat dalam semua vertebrata. Sama dalam struktur kepada nodus limfa yang besar, ia bertindak terutamanya sebagai penapis darah. Perkataan limpa dalam bahasa Inggeris spleen datang dari .

Limpa memainkan peranan yang sangat penting berkaitan dengan sel darah merah (eritrosit) dan sistem imun. Ia mengeluarkan sel darah merah lama dan menyimpan rizab darah, yang boleh menjadi berharga sekiranya berlaku kejutan hemoragik, dan juga mengitar semula besi. Sebagai sebahagian daripada sistem fagosit mononuklear, ia memetabolismekan hemoglobin dikeluarkan daripada sel darah merah senesen (eritrosit). Bahagian globin dari hemoglobin terdegradasi kepada asid amino konstitutifnya, dan bahagian heme dimetabolismekan kepada bilirubin, yang dikeluarkan dalam hati.

Limpa menempatkan limfosit penghasil antibodi dalam pulpa putih dan monositnya yang membuang bakteria bersalut antibodi dan sel darah bersalut antibodi melalui peredaran darah dan nodus limfa. Monosit ini, apabila berpindah ke tisu yang cedera (seperti jantung selepas infarksi miokardium), bertukar menjadi sel dendritik dan makrofaj sambil menggalakkan penyembuhan tisu. Limpa ialah pusat aktiviti sistem fagosit mononuklear dan serupa dengan nodus limfa yang besar, kerana ketiadaannya menyebabkan kecenderungan kepada jangkitan tertentu.

Pada manusia limpa berwarna ungu dan berada di kuadran atas kiri pada perut.

Anatomi 
Limpa terdiri dari gugusan dua jenis tisu utama iaitu pulpa merah dan pulpa putih:

 Pulpa merah: 76-79% isi limpa normal terdiri dari sinusoid limpa dipenuhi darah yang hendak ditapis
 Pulpa putih: mengelilingi pulpa merah dipisahkan suatu "zon marginal", terdiri dari sarung limpa pariarteriola (pariarteriolar limphoid sheats, PALS) berisi limfosit T dan folikel limfoid tersusun atas sel limfosit B, makrofaga, dan sel serpihan.

Rujukan

Abdomen
Hematologi
Kelenjar
Sistem kardiovaskular
Sistem limfa
WPPER